Diari Oficial de la Generalitat Valenciana


Sumari del DOGV 9135, del 26-07-2021 (2021/7829)

RESOLUCIÓ de 13 de juliol de 2021, de la presidenta del Consell d'Administració de l'Entitat Pública de Sanejament d'Aigües Residuals de la Comunitat Valenciana (EPSAR), per la qual es dona publicitat a l'Acord del Consell d'Administració de l'EPSAR de 28 de juliol de 2020, pel qual es delega determinada competència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9135

Data del DOGV
:   26-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7829


Data del document
:   13-07-2021

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

RESOLUCIÓ de 13 de juliol de 2021, de la presidenta del Consell d'Administració de l'Entitat Pública de Sanejament d'Aigües Residuals de la Comunitat Valenciana (EPSAR), per la qual es dona publicitat a l'Acord del Consell d'Administració de l'EPSAR de 28 de juliol de 2020, pel qual es delega determinada competència. [2021/7829]  
El Consell d'Administració de l'EPSAR, en la sessió del 28 de juliol de 2020, va adoptar l'acord pel qual es delega determinada competència en la vicepresidenta de l'EPSAR, que figura com a annex a la present resolució.  
De conformitat amb el que es disposa en el número 3 de l'article 9 de la Llei 40/2015, d'1 d'octubre, de règim jurídic del sector públic, pertoca la publicació d'aquest acord en el Diari Oficial de la Generalitat Valenciana.  
  
València, 13 de juliol de 2021.- La presidenta de l'Entitat Pública de Sanejament d'Aigües Residuals de la Comunitat Valencianes i consellera d'Agricultura, Desenvolupament Rural, Canvi Climàtic i Transició Ecològica: Mireia Mollà Herrera.  
  
  
  
ANNEX  
  
L'article 7 del Decret 170/1992, de 16 d'octubre, del Govern Valencià, pel qual aprova l'Estatut de l'Entitat Pública de Sanejament d'Aigües Residuals de la Comunitat Valenciana, estableix que el Consell d'Administració és l'òrgan de govern i administració de l'Entitat de Sanejament d'Aigües, compost, entre altres, per un vicepresident, si és el cas. L'article 8 punt 16 del mateix text legal preveu expressament la facultat de delegació en el president, vicepresident o gerent l'exercici d'aquelles de les seues atribucions que considere convenients.  
  
La persona titular de la vicepresidència de l'EPSAR va ser designada per l'Acord del Consell el 12 de juliol de 2019.  
D'altra banda, l'article 9 de la Llei 40/2015, d'1 d'octubre, de règim jurídic del sector públic, preveu que les diferents administracions públiques puguen delegar l'exercici de les competències que tinguen atribuïdes en altres òrgans de la mateixa administració, encara que no siguen jeràrquicament dependents, i permet que la delegació puga ser revocada en qualsevol moment per l'òrgan que l'haja conferida. Així mateix, aquest precepte exigeix com a requisit, perquè la delegació desplegue els seus efectes, la publicació en el corresponent diari oficial.  
  
D'acord amb el principi d'eficàcia que regeix en l'actuació de les administracions públiques previst en l'article 3.1 de l'esmentada Llei 40/2015, es creu convenient la delegació de l'exercici de la competència per a l'exercici de les facultats necessàries per a dur a terme encàrrecs de gestió i encàrrecs a mitjans propis en la persona titular de la vicepresidència de l'Entitat Pública de Sanejament d'Aigües Residuals de la Comunitat Valenciana, a l'efecte d'aconseguir una major agilitat en la gestió de la tramitació d'aquests expedients.  
  
D'acord amb tot el que antecedeix, el Consell d'Administració de l'EPSAR va acordar en la sessió del 28 de juliol de 2020 delegar en la persona titular de la Vicepresidència l'exercici de les facultats necessàries per a dur a terme encàrrecs de gestió i encàrrecs a mitjans propis.  
  
Per tot el que antecedeix, s'acorda:  
  
Primer  
Delegar en la Vicepresidència de l'Entitat Pública de Sanejament d'Aigües Residuals de la Comunitat Valenciana l'exercici de la competència per a l'exercici de les facultats necessàries per a dur a terme encàrrecs de gestió i encàrrecs a mitjans propis.  
  
Segon  
La delegació conferida s'entén sense perjudici de la revocació, així com de l'avocació quan siga procedent segons el parer del Consell d'Administració.  
  
Tercer  
En les resolucions adoptades en virtut de la present delegació es farà constar de manera expressa aquesta circumstància, mitjançant la inclusió, en la part expositiva, del següent text: «Aquesta resolució s'adopta en virtut de la delegació efectuada per l'Acord del Consell d'Administració de l'Entitat Pública de Sanejament d'Aigües Residuals de la Comunitat Valenciana de data 28 de juliol de 2020.»  
  
Quart  
Revocar el punt seté de la sessió del Consell d'Administració de data 29 de març de 2011, de delegació en el president de la facultat per a encomanar a Vaersa les activitats que s'estime convenient, en el marc del que es disposa en l'article 4 de la Llei 12/2010, publicat en el DOGV de 29 d'abril de 2011.  
  
Cinqué  
Aquest acord tindrà efectes des de l'endemà de la publicació en el Diari Oficial de la Generalitat Valenciana.  
  
Sisé  
Publicar el present acord en el DOGV.